UES

Orientació.- Copa Catalana: Dos dies a Masella i Alp. Organitza COC
2024-05-25 - 2024-05-26

Marxa Nòrdica.- En marxa pel Rodal, 6a caminada de Marxa Nòrdica per Sabadell
2024-05-26
En Marxa pel Rodal és una caminada de marxa nòrdica pels entorns de Sabadell que enguany arriba a la 6a edició i tindrà lloc el diumenge 26 de maig. Aquesta caminada forma part del Circuit Català de Marxa Nòrdica de la FEEC.
Per aquesta edició proposem un recorregut no competitiu (tot i que es facilitarà el temps de sortida i arribada per dorsal) de 11 km i 256 metres de desnivell i que transcorrerà pel rodal de Sabadell i entorns de Polinyà. Amb punt de sortida i arribada des del Santuari de La Salut.
Es tracta d’una caminada de Marxa Nòrdica no competitiva i tot el recorregut estarà marcat, amb cintes de la UES i fletxes i creus de la secció de Marxa Nòrdica. És obligatori portar got i cal respectar l’entorn natural.
Marxa nòrdica inclusiva
Seguint amb el projecte de marxa nòrdica inclusiva i adaptada per a persones cegues i amb baixa visió que la nostra entitat va iniciar fa un any, aquesta activitat està oberta a tothom que practica marxa nòrdica indistintament de les seves capacitats.
Consulteu-ne tota la informació

ANUL·LAT Taller.- Estiraments matinals
2024-05-27

Caminades saludables +60. Tot el dia.- Castanyers del Montseny
2024-05-28, 2024-05-30
Osona. Distància: 8,40 km >> Desnivell: +/- 300 m
Ruta que ens permetrà endinsar-nos a l’àrea dels castanyers centenaris per fer un recorregut tot assaborint-ne la seva majestuositat i contemplant-ne les dimensions espectaculars.

Foto.- ‘Fallo’ mensual
2024-05-28 19:30 - 20:30 (Europe/Madrid)
Cada mes fem valoració o “fallo” de fotografies dels diferents temes mensuals. La participació és obert a tots els socis i sòcies.
Es poden portar un màxim de dues fotografies degudament identificades al darrera amb el nom de la persona que les presenti fins a les 19 hores del mateix dia del ‘fallo’.
La mida de les fotografies és lliure dins d’una cartulina de 30×40
Cada participant pot ser present a la valoració i comentari de les fotografies per part del Jurat.
Tema mes de maig: HORA BLAVA
Definició d’Hora blava : Es denomina així l’estona que va entre el moment de la posta de sol a l’horitzó i el moment en que ja no hi ha llum residual i comença la negra nit

Senders.-Camí natural de l’Ebre, de Benifallet a Xerta
2024-06-01
Sortirem de Benifallet en direcció al pont del Llaguter per creuar l’Ebre i després de més d’un km i mig de caminar pel costat de la carretera C-12, prendrem el camí que porta a la via verda del ferrocarril de la Val de Zafán, que començant a la Puebla de Híjar ens portarà a Tortosa. L’ iniciarem a l’antiga estació de Benifallet.
Al llarg del traçat trobarem vistes panoràmiques del riu Ebre, creuarem diversos túnels alguns il·luminats i passarem per ponts damunt d’espectacular barrancs.
Prop de Xerta podrem contemplar el seu assut, presa construïda en diagonal, la seva funció és la desviar l’aigua cap als canals de la Dreta i de l’esquerra de l’Ebre.
Es una etapa tranquila amb poc desnivell i per gaudir de l’Ebre i el seu entorn.
En acabar l’etapa, com opcional, hi haurà dinar de celebració d’estiu.
Itinerari: Benifallet, camí de la Vall, via verda Vall del Zafan, antiga estació de Benifallet, pont de Riberola, miradora de l’Assut, antiga estació de Xerta, Xerta.
Distància: 15,78 km >> Desnivell: +/- 391 m.
Hora i lloc de sortida en autocar: 06 h, davant l’Hotel Sabadell.
Inscripcions obertes

Muntanya.- Puigmal pel Puig de Dòrria (Ripollès)
2024-06-01 08:00 - 17:00
Deixarem els cotxes al collet de les Barraques i enfilarem 700 m en 5 km cap el puig de Dòrria, seguirem pel pas i puig del Lladres on farem un mos i agafarem forces per continuar carenejant fins a la darrera pujada valenta cap al cim del Puigmal. Baixarem carenejant fins el cim del Borrut i la Font de l’Home Mort des d’on, planejant, arribarem als cotxes.
Nivell de dificultat: Mitjana ** Alta muntanya. La ruta no té dificultats tècniques més enllà del desnivell que gaudirem amb un ritme tranquil.
Distància: 17 km >> Desnivell: 1.200 m >> Temps efectiu aproximat: 7 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Esmorzar i dinar. Aigua (no hi fa fonts). Bastons i roba adequada.
Preu: Socis/es: 19€ >> soci@web i no socis/es: 24€ (inclou despeses de desplaçament).
Cal estar federat/ada o bé tramitar assegurança temporal obligatòria de dia (5,70€/FEEC)
Inscripcions obertes
Reunió informativa: Dijous 30 de maig a les 19 h a la UES. Places limitades a 20 persones.

Natura.- L'altra cara de Montserrat
2024-06-02
Cercant alguns dels camins més feréstecs d’aquesta mítica muntanya de la Serrada Prelitoral, sortirem de Can Maçana vers els paratges màgics de la regió de les Agulles i els Frares Encantats. Un itinerari singular que us desvetllarà l’interès per la vegetació i la fauna del Parc Natural de Montserrat, una muntanya que mai no ens deixarà de sorprendre i captivar.
Durada: Matinal
Transport: Cotxes particulars
Dificultat: Mitjana

La Carena.- Concert a Sant Joan de les Abadesses
2024-06-02
MONESTIR DE SANT JOANDE LES ABADESSES
direcció: Marc Alguersuari Gil
diumenge 2 de juny de 2024, 12:30 h
taquilla inversa

UES Inclusiva.- Camí de la Font de la Riera, el Ripoll a Castellar
2024-06-03 08:00 - 14:00
Itinerari: PR de Sant Llorenç Savall a Castellar del Vallès.
Distància: 11Km
Desnivell: +200/-325m
Trobada a l’estació d’autobusos a les 8 del matí.

Xerrades obertes sobre temes de muntanya.- Els 100 cims de la FEEC
2024-06-04 19:00 - 20:30
100 cims de la FEEC, a càrrec de Joan Maria Vives
Els 100 cims de la FEEC és una activitat amb un gran ressò, que està involucrant a molts excursionistes. El ponent d’aquesta sessió n’és l’impulsor des dels seus orígens. A la seva xerrades coneixerem com és l’activitat, com es trien els cims, a qui es consulta, quins són els essencials, entre d’altres.

Caminades saludables, Senders Km 0.- Els set torrents del rodal
2024-06-05 08:00 - 15:00
Vallès Occidental. Distància: 14 km >> Desnivell: +/-225 m
Recorregut que ens permet conèixer els set torrents situats al nord-oest del rodal: torrent de la Romeua, torrent de la Riereta, torrent del Fangar, torrent de la Murtra, torrent de la Betzuca, torrent de la Grípia i torrent de Can Feu.

Punt de trobada: Parc de la Romeua – Carrer de Budapest/Carrer Nàpols (Sabadell) a les 8 del matí.
Es podrà tornar a Sabadell en RENFE des de Terrassa i escurçar el recorregut (10 km i +/-180 m si s’opta per aquesta opció=
El desplaçament és a càrrec de cada participant.
Activitat gratuïta per a socis/es.
No soci i soci@web: 6€
Inscripcions del 20 de maig al 3 de juny

Espeleo.- Conferència: Exploracions al sistema Alto Tejuelo
2024-06-06 21:00 - 22:00
El sistema del “Alto del Tejuelo” està situat al massís del Porracolina a Cantàbria. Amb 208 km de galeries, actualment es tracta del sistema més gran de l’Estat espanyol i el tercer d’Europa. El sistema abarca quatre zones de treball, de les quals en són titulars quatre grups d’espeleologia diferents. Per aquest motiu, les exploracions d’aquest gran complex subterrani, es coordinen a través del “Col·lectiu del Alto del Tejuelo”, que el composen els grups; SECJA de Madrid, SPEKUL de Bèlgica, PROTEUS de Cantàbria i ACE de Mataró, del qual en Jordi Pérez, n’és el President de la secció d’espeleologia. L’ACE és titular de la seva zona de treball des del 1991 i des de la descoberta de la “Torca Grande de la Mazuela”, treballa conjuntament la cavitat amb l’Espeleo Club Sabadell, del qual en Manel Llenas n’és el president.
Ambdós ens presentaran aquesta conferència, però primer farem una pinzellada del seu currículum i experiència com espeleòlegs:
En Jordi Pérez, és enginyer de productes de professió. Va iniciar-se a l’espeleologia el 1988 amb l’Agrupació Cientifico Excursionista de Mataró. A partir del 1991 en la que se’ls va assignar la titularitat de la zona de treball al massís del Porracolina, es va dedicar plenament a l’exploració, catalogant més de 600 cavitats inèdites, de les quals 5 formen part del sistema del “Alto del Tejuelo”. Dins del seu grup assumeix les tasques de coordinació, topografia i documentació de les descobertes.
En Manel Llenas, és geòleg de professió i treballador al museu de Paleontologia de Sabadell des del 1991. Va iniciar-se a l’espeleologia el mateix 1991 amb l’Espeleo Club Sabadell i ràpidament es va apasionar per l’exploració a les dues zones de treball, que l’ECS té assignades. D’una banda la vall de Benasque i d’altra banda Peñarrubia (Cantàbria), on va descobrir importants pintures rupestres del Paleolític a la cova Àuria de la Hermida el 2015. Actualment coordina els treballs d’exploració de l’equip català, al sistema del “Alto del Tejuelo”.

Divendres culturals.- Tele Popcorn
2024-06-07 19:30 - 20:30
Calaïna presenten TelePopcorn
Una comèdia interpretada per dues actrius en el paper de dues persones d’avançada edat que comparteixen habitació a una residència d’avis. Aquell dia, a l’hora de la migdiada, els instal·len una televisió nova amb lliure accés a tots els canals, inclòs el canal “adults”. Se succeeixen els dobles jocs de paraules, les situacions inversemblants i és continua la mirada tendra sobre aquestes persones que els comença a afectar la pèrdua de la memòria…
Interpretació: Maria Cutchet i Elisenda Gutés. Amb la col·laboració d’Isa Costa.
Text: Francesc Cutchet
Teatre Breu. Durada: 25 minuts
Taquilla inversa
I abans de començar, La Galana ens ofereix el maridatge perfecte amb la cultura. Cultura&Vins, 15 minuts abans de començar!

Senders.-GR92 Senders de la mediterrània: de Roda de Berà a Altafulla
2024-06-08
Ultima caminada del primer semestre del programa de la Secció de Senders d’aquest any 2024.
Farem un tram del GR 92 per la costa tarragonina. Tindrem l’ocasió de visitar el Roc de Sant Gaietà, les platges de Clarà, els Muntanyans i el far de Torredembarra.
Serà un recorregut de 12 km sense desnivell i a ran de mar.
Podrem fer un bany a la platja de Creixell i després fer un dinar (opcional) de germanor al restaurant del Càmping Gavina (35€).
Inscripcions del 20 de maig al 3 de juny
Sortida de tot el dia, en autocar. Places limitades. Sortida a les 06:30 h davant l’Hotel Sabadell

Caminant per la Vall de Ribes
2024-06-11 08:00 - 2024-06-13 17:00
Tres dies caminant per la Vall de Ribes, de l’11 al 13 juny
Inscripcions a partir del 18 de març
La vall de Ribes està situada a l’entorn del riu Freser, al nord oest de la comarca, i junt amb la vall de Camprodon i el Baix Ripollès formen la comarca del Ripollès. Vall de Ribes comprèn els municipis de Campelles, Pardines, Planoles, Queralbs, Toses i Ribes de Freser. La vall de Ribes està situada al peu dels cims més alts del Ripollès que envolten el santuari de Núria, que junt amb Montserrat, és un dels llocs emblemàtics de peregrinació de Catalunya. L’atractiu d’aquest territori rau en la riquesa natural i el paisatge pirinenc modelat per segles d’activitat humana.
Us proposem visitar Ogassa, per descobrir el passat miner del Ripollès, la vall de Núria per conèixer la transhumància i el pastoralisme, i la vall del Rigard, on la natura exuberant envolta un dels rius més ben conservats del Ripollès.
Ens allotjarem a Ribes de Freser, a l’Hotel Catalunya
1r dia: Camí miner d’Ogassa
El camí miner d’Ogassa és un recorregut que ens portarà pels principals punts del patrimoni miner d’Ogassa. Començarem l’excursió al poble de Sant Joan de les Abadesses i pel traçat de l’antiga via del tren pujarem a la mina Dolça i al Museu Miner d’Ogassa. Després de visitar l’antiga colònia minera de Prat Pinter i l’ermita de Santa Bàrbara, emprendrem la baixada cap a Sant Joan per corriol entre prats i boscos de pi roig.
Per la tarda, de camí cap a Ribes de Freser, farem una visita al Museu Etnològic de Ripoll.
Distància: 12 km (7km fins a Ogassa)
Desnivell: 360 m (275 metres de pujada i 130 de baixada fins a Ogassa).
2n dia: Vall de Núria: camí de la transhumància
Ruta que ens endinsa al món de pastures estivals, un paisatge transformat per l’esser humà des del temps del neolític, quan els primers pobles ramaders van cremar els boscos subalpins per transformar-los en prats de pastura pels seus ramats.
Començarem l’excursió a Ribes de Freser, on agafarem el tren Cremallera fins a Vall de Núria. Un cop a Núria, pujarem cap a l’alberg del Pic de l’Àliga. Continuarem per corriol, pel mig de prats, creuarem el torrent de Fontnegra fins a arribar al serrat de les Pedrisses, un mirador excepcional de la vall de Ribes, el Puigmal, el Balandrau, les gorgues del Freser i l’olla de Núria. El serrat de les Pedrisses ha estat des d’antic una important zona de pastures d’estiu pels ramats, abans els d’ovelles, i actualment, els de vaques i eugues.
De tornada a Núria, i pels que tinguin més ganes de caminar, pujarem al pic de l’Àliga, situat a 2.428 metres d’altitud.
Distància: 8,7 km (11 km si pugem al pic de l’Àliga)
Desnivell: 270 m (535 m de pujada si pugem al pic de l’Àliga).
3r dia: Natura a la vall del Rigard
La vall del Rigard o Rigat, junt amb la vall del Segadell i la del Freser, és una de les tres valls que formen les valls de Ribes. Està situada a l’obaga de la serra de Montgrony i vertebrada pel riu Rigard. En destaquen la bona conservació dels boscos de ribera i l’espai fluvial. La ruta que us proposem ressegueix l’obaga de la serra de Montgrony i el Rigard. Caminarem per boscos caducifolis i de pi roig, enmig de zones de pastura, prats de dall i un frescal bosc de ribera. Un bonic paisatge mosaic típic de la muntanya mitjana del Prepirineu oriental.
Distància: 10,7 km (7,3 km fins a Roques Blanques)
Desnivell: 310 m pujada/675 m baixada (160 m pujada/475 m baixada fins a Roques Blanques)
Consulta el dossier informatiu

Vídeo.- Cicle els nostres autors: Josep Rota, Descobrint l'Alt Vallespir
2024-06-12 19:00 - 20:00
Després de la trilogia La Vall de Camprodon (2020-2022), Josep Rota ha continuat “nord enllà”, a la veïna comarca del Vallespir i ens ofereix en rigorosa estrena:

Viles i pobles de l’Alt Vallespir 2024-23 min.
La Festa de l’Ós a l’Alt Vallespir 2024-22 min.

A les 19 h, sala d’actes. Gratuït

Muntanya.- Roc d'Esquers (Andorra)
2024-06-15
La VF Roc d’Esquers està situada a la Parròquia d’Escaldes-Engordany. Es tracta d’una via ferrada llarga i espectacular de granit amb un desnivell de 250 m vertical vorejat de bosc i directa a la cima. De dificultat mitjana per la durada de la ferrada que no pas per la seva dificultat tècnica. El retorn és per una llarga, tranquil·la i cultural caminada per la Vall de Madriu, patrimoni mundial de la UNESCO.
Nivell de dificultat: Mitjana / K3
Distància: 5 km >> Desnivell: + 250 m >> Temps efectiu aproximat: 5 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Casc, arnés, mosquetons dissipadors de via ferrada, 2 bagues de descancs (30 cm i 60/80 cm) i guants. Esmorzar i dinar.
Preu: Socis/es: 30€ >> soci@web i no socis/es: 39€ (inclou les despeses del desplaçament)
Cal estar federat/ada o bé tramitar assegurança temporal obligatòria de dia.
Inscripcions del 3 al 13 de juny. a ues.cat, app o presencialment a secretaria.
Reunió informativa: Dijous 13 de juny a les 19 h a la UES.

Cultura.- Rocaviva, laberint màgic entre Pont de Bar i Lles
2024-06-15
La terra sent el teu caminar, singulars presències desvetllen l’esperit… El silenci s’agermana amb la remor del bosc… Una fada et guia! L’aire és transparent, el paisatge brilla, s’eixampla l’espai-temps, et sents viu, despert, feliç!
Passejada de 3 hores, a més a més de mitja hora per anar-hi i mitja hora per tornar-ne. Passarem per un búnquer de la línea P i per una font abeurador molt bonica. >> 136 m +/- de desnivell.Sortida: a les 7 h des de la plaça de les Dones del Tèxtil
Esmorzar: Àrea servei túnel del Cadí
Dinar: Restaurant la Coma de Martinet. Menú a triar
Preu: Sense dinar, socis: 38 € no socis: 49€
Amb dinar, socis: 65 € no socis: 76€
Inscripcions: Del 3 al 12 de juny de 2024

Marxa Nòrdica.- Prat de Cadí i Miradors del Pla de l'Àguila. Cerdanya
2024-06-16
Prat de Cadí i Miradors del Pla de l’Àguila. Cerdanya
Enllaçarem dues de les dues rutes més mítiques a la Cerdanya: ascensió fins a Prat de Cadí, als peus de la serralada del Cadí, i després de dinar, ruta circular de 360 graus pels quatre miradors del Pla de l’Àguila que presenta magnífiques vistes del Cadí i de la Cerdanya.
Prat de Cadí, matí: 8,9 km i +/-491 m, dificultat mitjana-alta // Miradors, tarda: 5,2 km i +/-172 m, dificultat mitjana.
Sortirem des de Estana a les 9 del matí i esmorzarem a Coll de Paller a 800 metres. Havent esmorzat, ens enfilarem cap a Prat de Cadí (1.833 m), passant pel collet Roig. Baixarem per una ruta circular que passa per uns avets singulars i arribarem altre cop a Coll de Paller sobre les 13:30, on dinarem. Tornem cap a Estana per fer la ruta dels Miradors del Pla de l’Àguila i tornarem a novament a Estana sobre les 16:30, per emprendre el camí de retorn.
Material imprescindible: Bastons, esmorzar i dinar, aigua i roba adequada a les condicions climatològiques.
Punts de trobada:

Sortida en autocar (només 22 places!) a les 7 del matí des de la Plaça de les Dones del Tèxtil. Inscripcions per anar-hi en autocar

>> Preu socis/es: 33€ i soci@web i no socis/es: 43€

Trobada directament a Estana a les 9 del matí (Carrer del campanar de l’església). Inscripcions

>> Preu socis: 6 € – Preu soci@web: 11€

La Carena.- Participació en la Festa de la Cançó de Muntanya
2024-06-16

Xerrades obertes sobre temes de muntanya.- Com és una expedició al sostre del món
2024-06-18 19:00 - 20:30
Com es una expedició al sostre del món per en Conrad Blanch, cap de l’expedició catalana del 1985 a l’Everest.
Ens parlarà de les responsabilitats de tot tipus; alpinístiques, econòmiques, polítiques, legals i sobretot de tenir molta mà esquerra. Tot amb l’objectiu d’aconseguir que els catalans arribessin al cim.
A les 19 h, virtual (Zoom)

Cafè científic.- Poca aigua i molta contaminació
2024-06-18 19:30 - 20:30
Poca aigua i molta contaminació, a càrrec d’Antoni Freixes, Hidròleg
Organitza: Secció Natura, UES
Els recursos d’aigua subterranis i la contaminació: com la hidrologia ens pot ajudar a millorar la qualitat de l’aigua.
A les 19 h a la sala d’actes, gratuït.

BTT.- Volta pel Moianès, de Castellterçol a Collsuspina
2024-06-19
Lloc i hora de trobada: entre el bar Imperial i La Violeta a les 9 del matí, havent esmorzat. Adreça: Ctra de Barcelona, 2. Castellterçol.
Distància: 30 km >>Desnivell aproximat: 450 m.
Dificultat: de baixa a moderada
Recorregut: Sortirem de Castellterçol cap a Castellcir per carretera, passarem per Santa Coloma Sasserra, el mas de l’Espina i travessarem Collsuspina. Anirem cap a les coves del Toll on el camí esdevé corriol al costat del torrent del Gomar, seguirem cap a la Balma d’Esplugues, ja a prop de la zona industrial de Castellterçol.
Dinar: (optatiu) Cap les 14h, a l’Era del bar Imperial a base de carn a la brasa. Les bicis es poden deixar en el mateix recinte i a la vista.
Esmorzar : al bar Imperial, obert des de les 8h o d’altres bars de la carretera de Barcelona.

Places limitades: 15 persones
Inscripcions: del 6 al 17 de juny.

Foto.- ‘Fallo’ mensual
2024-06-25 19:30 - 20:30
Cada mes fem valoració o “fallo” de fotografies dels diferents temes mensuals. La participació és obert a tots els socis i sòcies.
Es poden portar un màxim de dues fotografies degudament identificades al darrera amb el nom de la persona que les presenti fins a les 19 hores del mateix dia del ‘fallo’.
La mida de les fotografies és lliure dins d’una cartulina de 30×40
Cada participant pot ser present a la valoració i comentari de les fotografies per part del Jurat.
Tema mes juny: LLIURE BLANC I NEGRE
Definició de Lliure Blanc i Negre : Tal com diu el seu nom, expressa l’essència d’aquest tipus d’imatge. La fotografia és acromàtica, no hi ha color. Els tons expressats van d’un blanc pur fins al negre absolut, passant per tota l’escala de grisos. És l’expressió més genuïna i pura de la forma a través de zones, llums i ombres amb tots els seus matisos o gradacions de grisos

Senders.- Senders a la fresca, Camí de Castellar Vell
2024-06-26 18:00 - 23:00
Distància: 12Km, >> Desnivell: +240 m/ – 340 m
Hora de trobada: 6 de la tarda. Hora de finalització: 11 de la nit.
Punt de trobada: Plaça Major de Castellar del Vallès, parada de bus C1 la Vallesana
El desplaçament fins al punt de trobada i la tornada es farà en transport públic i càrrec de cada participant.
Itinerari: Castellar del Vallès, Gorg del Fitó, Pont Vell, Castell de Castellar, Torrent Mitger, Castellar Vell, Can Messaguer, Camí del Ripoll, Molí d’en Mornau – Estació del FGC Parc del Nord
Cal portar aigua, sopar, llum, bastons, calçat i roba adients.
Horaris bus.

Muntanya i Joves.- Pollegó inferior del Pedraforca
2024-06-29
El Pollegó inferior del Pedraforca queda empetitit al costat del seu populós germà gran. Per això, aquesta ruta presenta l’al-licient addicional d’allunyament dels camins més transitats del massís i descobrir noves perspectives. la aresta sud-est del Pollegó inferior serà l’escenari d’aquesta gran ascensió.
Nivell de dificultat: Moderat-Alt
Distància: 7 km >> Desnivell: 950 m >> Temps efectiu aproximat: 6 hores.
Sortida en cotxes particulars. Trobada a les 7 h a l’aparcament del Parc Catalunya,
davant del Club de Tenis.
Material: Calçat adequat (millor bota), bastons de trekking, molta aigua,
Preu: Socis/es: 20€ >> soci@web i no socis/es: 26€ (inclou les despeses de benzina i peatge). Menors de 25 anys >> 25% de descompte
Cal estar federat/ada o bé tramitar assegurança temporal obligatòria de dia (5,70€/FEEC)
Inscripcions del 17 al 27 de juny a ues.cat, app o presencialment a secretaria.
Reunió informativa: Dijous 27 de juny a les 19 h a la UES. Places limitades a 20 persones.

Orientació.-Copa Catalana de Rogaine a Boí-Taüll. Organitza La Nova Fita
2024-06-29

Joves, 18-30 a.- Serra de Montgrony
2024-06-30
